Հենրիետա Սուքիասյան

**Հենրիետա Վահրամի Սուքիասյան** (), հայ լեզվագետ, հնդեվրոպաբան, բանասիրական գիտությունների թեկնածու, դոցենտ, ԵՊԲՀ հայոց լեզվի և բժշկական տերմինաբանության ամբիոնի վարիչ, Հյուսիսային համալսարանի պատվավոր պրոֆեսոր, ԵՊԲՀ-ում հրատարակվող բժշկագիտական գրականության, «Բժշկություն, գիտություն և կրթություն» գիտատեղեկատվական հանդեսի լեզվաբան խմբագիր, բժշկագիտական լեզվի և տերմինների կանոնարկման ծրագրի ղեկավար։

2025 թվականին Համազգային վստահություն խորհրդի կողմից արժանացել է «Ոսկե դափնի» մրցանակի:

## Աշխատանքային գործունեություն
2008թ.-ից առ այսօր ԵՊԲՀ բժշկագիտական գրականության լեզվաբան-խմբագիրն է

1995թ.-ից՝ հայոց լեզվի և բժշկական տերմինաբանության ամբիոնի վարիչն է, միաժամանակ՝  համալսարանում հրատարակվող բժշկագիտական գրականության, «Բժշկություն, գիտություն և կրթություն» գիտատեղեկատվական հանդեսի լեզվաբան խմբագիրն ու բժշկագիտական լեզվի և տերմինների կանոնարկման ծրագրի ղեկավարը

1989թ. Մ. Հերացու անվան պետական բժշկական համալսարանի հայոց լեզվի ամբիոնի ավան դասախոս, ապա՝ դոցենտ

1989-1995թթ., 2014թ. առ այսօր ՀՀ ԳԱԱ Հր. Աճառյանի անվան լեզվի ինստիտուտում համատեղությամբ ավագ գիտաշխատող

1971-1989թթ. ՀՀ ԳԱԱ Հր. Աճառյանի անվան լեզվի ինստիտուտում ավագ գիտաշխատող

1965-1967թթ. Մասիսի միջնակարգ դպրոցում հայոց լեզվի և գրականության ուսուցչուհի

## Մասնագիտական գործունեություն
1991թ.-ին մասնակցել է «Լեզվի մասին» ՀՀ օրենքի նախագծի մշակման աշխատանքներին

Շուրջ 20 տարի եղել է Հանրային հեռուստատեսությամբ հեռարձակվող  «Մեր լեզուն մեր խոսքը» հաղորդաշարի հեղինակ և վարող

2001թ.-ից ղեկավարում է ԵԲՊՀ-ում գործող «Վերնատուն» գիտամշակութային կենտրոնը

ԵՊԲՀ ուսումնամեթոդական կենտրոնական խորհրդի անդամ և հումանիտար առարկաների ուսումնամեթոդական խորհրդի նախագահն է։

## Գիտական գործունեություն
Գիտական հետաքրքրությունների շրջանակը հնդեվրոպաբանություն, հայ լեզվաբանության պատմություն, բժշկագիտական լեզվի և տերմինների կանոնարկում։

1984թ.-ին պաշտպանել է «Աճականը հայերենում» թեմայով թեկնածուական թեզ՝ ստանալով բանասիրական գիտությունների թեկնածուի գիտական աստիճան։

1990թ.-ին ԵՊԲՀ գիտական խորհրդի որոշմամբ ՀՀ բարձրագույն որակավորման հանձնաժողովի կողմից շնորհվել է դոցենտի կոչում՝ լեզվաբանություն մասնագիտությամբ։

2019թ-ից Հյուսիսային համալսարանի պատվավոր պրոֆեսոր է։

Զեկույցներով հանդես է եկել Հր. Աճառյանի անվան լեզվի ինստիտուտի կողմից կազմակերպված լեզվաբանների միջազգային գիտաժողովներում։

Մենագրությունների, բժշկագիտական ուսումնական ձեռնարկների և շուրջ 100 գիտական հոդվածների հեղինակ է, որոնք լույս են տեսել ՀՀ-ում և արտերկրում։

Խմբագրել է 500-ից ավելի ուսումնամեթոդական ձեռնարկներ և դասագրքեր, 300-ից ավելի գիտական հոդվածներ։

## Պարգևներ
2000թ.-ին պարգևատրվել է ԵՊԲՀ հիմնադրման 70-ամյակի կապակցությամբ համալսարանի «Ոսկե մեդալով»,

2005թ.-ին՝ Ստեփանակերտում հայ գրերի գյուտի 1600-ամյակին նվիրված միջազգային գիտաժողովին զեկուցումով հանդես գալու համար համալսարանի ղեկավարության կողմից ստացել է շնորհակալագիր և դրամական պարգև,

2010թ.-ին՝ ԵՊԲՀ հիմնադրման 90-ամյակի կապակցությամբ «Ոսկե կրծքանշանով»

2014թ.-ին՝ ԵՊԲՀ «Բարձրագույն բժշկական կրթության ներկան և ապագան» խորագրով 20-րդ ուսումնամեթոդական գիտաժողովին ակտիվ մասնակցելու և բանավոր զեկուցումով հանդես գալու համար շնորհվել է «Հավաստագիր»

ՀՀ Սփյուռքի նախարարության կողմից Օշականում մայրենի լեզվին նվիրված միջոցառումներին ակտիվ մասնակցելու համար ստացել է շնորհակալագիր

2015թ.դասախոսների վերապատրաստմանը մասնակցելու համար ՀՀ կրթության և գիտության նախարարության կողմից ստացել է վկայական - 0303-15։

## Ծանոթագրություններ

Կատեգորիա:Հայ լեզվաբաններ
Կատեգորիա:Պրոֆեսորներ